
Nr.22/130


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.150/2008 pentru modificarea art.III alin.(1) din Ordonanţa Guvernului nr.3/2007 privind unele măsuri financiar-fiscale din domeniul protecţiei sociale, cu care comisia noastră a fost sesizată în fond cu adresa Biroului Permanent nr. PL.x 177  din 14 aprilie 2008.
	PREŞEDINTE,

Aurel Gubandru

RAPORT

asupra proiectului de Lege privind aprobarea Ordonanţei de urgenţă a Guvernului nr.150/2008 pentru modificarea art.III alin.(1) din Ordonanţa Guvernului nr.3/2007 privind unele măsuri financiar-fiscale din domeniul protecţiei sociale
     
     Cu adresa nr.PL.x 177  din 14 aprilie 2008, Biroul Permanent, conform art.95 şi 115 din Regulamentul Camerei Deputaţilor, republicat, a sesizat,  spre dezbatere, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.150/2008 pentru modificarea art.III alin.(1) din Ordonanţa Guvernului nr.3/2007 privind unele măsuri financiar-fiscale din domeniul protecţiei sociale. 
          La întocmirea raportului s-au avut în vedere avizele Consiliului Legislativ, al Comisiei pentru sănătate şi familie, Comisiei juridică, de disciplină şi imunităţi şi al Comisiei pentru administraţie publică, amenajarea teritoriului şi echilibru ecologic. 
                          Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.150/2007 pentru modificarea art.III alin.(1) din Ordonanţa Guvernului nr.3/2007 privind unele măsuri financiar-fiscale din domeniul protecţiei sociale, astfel încât pentru copiii născuţi în perioada ianuarie 2007 – decembrie 2008, contravaloarea în lei a trusoului pentru nou-născuţi prevăzut de Legea nr. 482/2006, să se acorde de către autorităţile administraţiei publice locale.

                 Proiectul de Lege face parte din categoria legilor ordinare, potrivit art. 76 din Constituţia României, republicată.
            La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Vasiloiu Lucia, director la Ministerul Muncii, Familiei şi Egalităţii de Şanse.

            La lucrările comisiei au participat  22  deputaţi, din totalul de 28 membri ai comisiei.

            Raportul comisiei a fost adoptat cu majoritate de voturi. 

            Proiectul de Lege a fost adoptat de Senat în şedinţa din data de 7 aprilie 2008.

            Proiectul de lege, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                           In urma dezbaterii proiectului de Lege privind aprobarea Ordonanţei de urgenţă a Guvernului nr.150/2008 pentru modificarea art.III alin.(1) din Ordonanţa Guvernului nr.3/2007 privind unele măsuri financiar-fiscale din domeniul protecţiei sociale, în şedinţa din data de 18 iunie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Aurel Gubandru
	SECRETAR,

Radu Cătălin Drăguş


            Consilier parlamentar:
Rosu Gica       

